Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 225

b) Gazdálkodó szervezetek, vállalkozók tűzvédelmi feladatai témából: Definíciós szinten sajátítsák el a tanulók: — a magánszemélyek, jogi személyek és jogi személyiséggel nem rendelkező más szervezetek tűzvédelmi feladatait, — a használati szabályok helyi ellenőrzésével kapcsolatos előírásokat, — a tűzvédelmi propaganda megvalósítási lehetőségeit. Rendezési szinten sajátítsák el a tanulók: — a munkahelyi tűzvédelem megszervezésének szabályozásának elveit, — a helyi tűzvédelmi viszonyok szabályozási körét, — a munkavállalók tűzvédelmi képzésének elveit, — a tűzvédelmi munkakörben foglalkoztatottak feladatait, a hatósági és szakhatósági ügyekkel kapcsolatos teendőit. Jártassági szinten tudják végrehajtani a tanulók: — a létesítmények tűzvédelmi viszonyainak szabályozását, a Tűzvédelmi Szabályzat és a Tűzriadó Terv elkészítését, — a létesítmények komplex tűzvédelmi ellenőrzését, a problémák szakszerű megoldását, — a tűzvédelmi oktatások megtartását, szemléltető eszközök használatát. — a tűz elleni védelem költségeinek tervezését.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes